Virallinen lehti nro C 320 , 28/10/1996 s. 0074



A4-0267/96 Päätös neuvoston yhteisestä kannasta neuvoston päätöksen tekemiseksi ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta (C4-0330/96 - 94/0194(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0330/96 - 94/0194(SYN), - ottaa huomioon ensimmäisessä käsittelyssä antamansa lausunnon ((EYVL C 166, 3.7.1995, s. 174)) komission ehdotuksesta neuvostolle KOM(94)0345 ((EYVL C 281, 7.10.1994, s. 9)), - ottaa huomioon komission muutetun ehdotuksen KOM(95)0468 ((EYVL C 30, 3.2.1996, s. 8)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0267/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Otsikko >Alkuperäinen teksti> Neuvoston päätös ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta >EP:n äänestyksessä hyväksytty teksti> Neuvoston päätös ilman epäpuhtauksien mittaamisesta ja niitä koskevien tietojen vaihdosta jäsenvaltioissa (Tarkistus 2) 4 artiklan 3 kohta >Alkuperäinen teksti> 3. Komissio toimittaa jäsenvaltioille viimeistään kuusi kuukautta tämän päätöksen voimaantulosta jo aiemmin perustetun tietokannan, joka sisältää komission osastojen tästä asiasta keräämät tiedot, sekä sen käyttöön ja päivitykseen tarkoitetun ohjelman. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle toisena vuonna tämän päätöksen voimaantulon jälkeen 1 päivään lokakuuta mennessä. >EP:n äänestyksessä hyväksytty teksti> 3. Komissio toimittaa jäsenvaltioille viimeistään kuusi kuukautta tämän päätöksen voimaantulosta jo aiemmin perustetun tietokannan, joka sisältää komission osastojen tästä asiasta keräämät tiedot, sekä sen käyttöön ja päivitykseen tarkoitetun ohjelman. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle toisena vuonna tämän päätöksen voimaantulon jälkeen 1 päivään lokakuuta mennessä. Nämä tiedot on pyynnöstä annettava yleisön käytettäväksi. (Tarkistus 3) 5 artiklan 6 kohta >Alkuperäinen teksti> 6. Komissio lisää saamansa tiedot tietokantaansa, laatii vuosittain teknisen kertomuksen keräämistään tiedoista ja toimittaa jäsenvaltioille päivitetyn «tulokset»-tietokannan. Kertomus perustuu ainoastaan vahvistettuihin tuloksiin. >EP:n äänestyksessä hyväksytty teksti> 6. Komissio lisää saamansa tiedot tietokantaansa, laatii vuosittain teknisen kertomuksen keräämistään tiedoista ja toimittaa jäsenvaltioille päivitetyn «tulokset»-tietokannan. Myös nämä tiedot on pyynnöstä annettava yleisön käytettäväksi. Kertomus perustuu ainoastaan vahvistettuihin tuloksiin. (Tarkistus 4) 5 artiklan 6 kohta a (uusi) >EP:n äänestyksessä hyväksytty teksti> 6a. Komissio laatii myös yleisön käyttöön tarkoitetun yleiskertomuksen, jossa esitetään yhteenveto kerätyistä tiedoista sekä Euroopan unionin ilmanlaadun kehityksen yleisistä suuntauksista.